Në shënjestër Garda Republikane dhe forcat paraushtarake të Sadam Huseinit - 2003-04-01
Presidenti Bush: “Iraku do të çarmatoset. Regjimi irakian do të përmbyset dhe populli i shumëvuajtur irakian do të jetë i lirë”.
Koalicioni i udhëhequr nga Shtetet e Bashkuara për të çarmatosur Irakun ka tani në shënjestër forcat më të dëshpëruara të regjimit irakian -- Gardën Republikane dhe forcat paraushtarake të njohura me emrin Fedainjtë e Sadamit. Rezultati është i sigurt. Siç tha presidenti Bush, “Iraku do të çarmatoset. Regjimi irakian do të përmbyset. Dhe populli i shumëvuajtur irakian do të jetë i lirë”. tha presidenti. Për dekada të tëra, regjimi i Sadam Huseinit ka kërkuar të mbjellë frikën në jetën e përditëshme të miliona irakianëve. Regjimi përdor civilët irakianë si mburoja njerëzore. Përkrahësit besnikë të Sadamit bëjnë sikur dorëzohen e më pas qëllojnë mbi forcat e koalicionit që tregojnë mëshirë për ta. Forcat e Sadamit po ekzekutojnë robërit e luftës dhe po vrasin civilët irakianë që po largohen nga Basra. “Kjo bande kriminesh lufte”, tha presidenti Bush, “ është paralajmëruar. Dita kur do të çlirohet Iraku do të jetë gjithashtu dita e drejtësisë”. Por detyra e koalicionit nuk do të përfundojë me çlirimin e Irakut. Koalicioni është i vendosur të ndihmojë popullin e Irakut të krijojë një qeveri të re, forma e të cilës do të përcaktohet nga kultura e vetë Irakut dhe vullneti i vetë pupullit irakian. Siç tha presidenti Bush: tha presidenti. Regjimi i Sadam Huseinit do të përmbyset pavarësisht se sa kohë do të duhet për ta realizuar këtë. Koalicioni do ta mbajë fjalën që i ka dhënë popullit irakian. Iraku do të jetë i lirë. //rd//